* **Ντουμπρόβνικ - Κότορ - Μπούτβα 5 μέρες 14-15/03/24 & 21-25/03/24. Οδικώς**

**1η Μέρα | Θεσσαλονίκη – Ποντγκόριτσα.**

Συγκέντρωση νωρίς το πρωί στα γραφεία μας και αναχώρηση για την Ποντγκόριτσα με ενδιάμεσες στάσεις. Άφιξη και τακτοποίηση στο ξενοδοχείο μας.

**2η Μέρα | Ποτγκόριτσα - Μπούτβα - Κότορ – Τρέμπινιε.**

Πρωινό και στη συνέχεια αναχώρηση για την Μπούτβα. Άφιξη και θα ξεκινήσουμε την περιήγηση της από την μαρίνα όπου είναι αραγμένα πανάκριβα πολυτελή γιοτ. Η μαρίνα βρίσκεται βόρεια της Παλαιάς Πόλης και από εκεί ξεκινά και η Σλοβένσκα Ομπάλα που είναι ο πεζόδρομος περιπάτου. Από εκεί θα περάσουμε την κεντρική πύλη των βενετσιάνικων τειχών για να επισκεφτούμε την Ακρόπολη που κτίστηκε κατά τον 15ο αιώνα στο νότιο τμήμα της Παλαιάς Πόλης, πάνω στα ερείπια παλαιών οχυρώσεων. Ελεύθερος χρόνος και στη συνέχεια αναχώρηση για το μεσαιωνικό Κότορ που είναι περικυκλωμένο από ένα τείχος το οποίο ανοικοδομήθηκε από τη Γαληνοτάτη Δημοκρατία της Βενετίας τον 14ο αιώνα. Ο Κόλπος του Κότορ, που είναι και το νοτιότερο φιόρδ της Ευρώπης, αλλά και η αρχιτεκτονική της παλιάς πόλης έχουν συμβάλει στην ανακήρυξή του ως Μνημείο Παγκόσμιας Πολιτιστικής Κληρονομιάς από την UNESCO. Θα περιηγηθούμε στο Ρωμαϊκό Καθεδρικό ναό του Αγίου Τρύφωνος του 12ου αιώνα, καθώς και στην εκκλησία του Αγίου Νικολάου. Ελεύθερος χρόνος και αναχώρηση για το Τρέμπινιε. Άφιξη και τακτοποίηση στο ξενοδοχείο μας.

**3η Μέρα | Τρέμπινιε - Ημερήσια εκδρομή στο Ντουμπρόβνικ – Τρέμπινιε**

Πρωινό και αναχωρούμε για το Ντουμπρόβνικ. Άφιξη και ξεκινάμε την ξενάγηση μας στην πόλη του Ντουμπρόβνικ που φυλάσσεται για περισσότερα από 1300 χρόνια, περιτριγυρισμένο από τα στιβαρά και καλοδιατηρημένα τείχη. Βρίσκεται υπό την προστασία της UNESCO και χαρακτηρίζεται ως μνημείο φυσικής ομορφιάς και πολιτιστικής κληρονομιάς. Τα κυριότερα αξιοθέατα που θα δούμε μέσα στην παλιά πόλη είναι ανάκτορα σπουδαίας αρχιτεκτονικής, όπως ο μητροπολιτικός ναός του προστάτη της πόλης, Αγίου Βλασίου, με τον μαρμάρινο οπλισμένο ιππότη στην πλατεία του, η μεγάλη κρήνη του Ονοφρίου, το φραγκισκανό μοναστήρι με την εκκλησία του Σωτήρος και το παλαιότερο φαρμακείο της πόλης από την εποχή της δημοκρατίας της Ραγούζας. Δεν θα παραλείψουμε να δούμε τον πύργο του Ρολογιού και τη μικρή κρήνη του Ονοφρίου, καθώς και το Μέγαρο Σπόντζα. Τέλος θα επισκεφτούμε σημεία που γυρίστηκε η πολύ επιτυχημένη σειρά Game of Thrones. Χρόνος ελεύθερος για καφέ και φαγητό. Αργά το απόγευμα επιστροφή στο ξενοδοχείο μας .

**4η Μέρα | Τρέμπινιε - Προαιρετική εκδρομή στο Μόσταρ – Τρέμπινιε.**

Πρωινό και αναχώρηση για το Μόσταρ (παλιά γέφυρα - stari most). Είναι η βασίλισσα του Νερετβα, κτισμένη στις όχθες του ομώνυμου ποταμού, ενώ συνιστά πόλη μαρτυρική ανά τους αιώνες με σύμβολά της τη Νέα Γέφυρα και τους Πύργους. Έχει, επίσης, χαρακτηριστεί από την UNESCO ως μνημείο παγκόσμιας πολιτιστικής κληρονομιάς. Χρόνος ελεύθερος στο ιστορικό κέντρο της πόλης, για καφέ ή φαγητό. Στη συνέχεια, επιστροφή στο ξενοδοχείο μας.

**5η Μέρα | Τρέμπινιε – Θεσσαλονίκη**

Πρωινό και στη συνέχεια αναχώρηση για την Θεσσαλονίκη με τις καλύτερες των αναμνήσεων.

|  |  |
| --- | --- |
| **Ντουμπρόβνικ - Κότορ - Μπούτβα 5 μέρες** | **Αναχωρήσεις: 14/03/24 & 21/03/24 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί σε τρίκλινο 2-12 ετών** | **Επιβ. Μονόκλινου** | **Γενικές Πληροφορίες** |
| Ποντγκόριτσα: Philia | 4\* | Ημιδιατροφή | 305€ | 239€ | 135€ |  |
|
|
| Τρέμπινιε: SL Industry | 4\* | Ημιδιατροφή |
|
|
| **Στη τιμή περιλαμβάνονται:** Τέσσερις (4) διανυκτερεύσεις στα ξενοδοχεία που αναγράφονται στον αναλυτικό τιμοκατάλογο. Πρωινό και δείπνο στον χώρο του ξενοδοχείου καθημερινά. Ξενάγηση με τοπικό ξεναγό στο Ντουμπρόβνικ. Εκδρομές στην Μπούτβα και στο Κότορ. Τη μεταφορά, εκδρομές και περιηγήσεις που περιλαμβάνονται στο αναλυτικό μας πρόγραμμα. Έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης. ΦΠΑ.**Δεν περιλαμβάνονται:** Δημοτικοί φόροι & Check points: 15€. Προαιρετική εκδρομή στο Μόσταρ: 35€ οι ενήλικες και 25€ το παιδί 2-12 ετών. Είσοδοι σε μουσεία, εκδηλώσεις και διασκεδάσεις, ότι αναφέρεται ως προαιρετικό ή προτεινόμενο, ειδική ασφάλεια Covid - 19: τιμή 15€. Ζητήστε περισσότερες πληροφορίες. |
|